Рекорд Оркестр – гэты было штосьці з чымсьці. Са сваім дэбютнікам “Гастарбайтер-буги” і галоўным хітом “Лада седан” гурт літаральна выбухнуў на расейскай сцэне. Яскрава гурт выступіў і на вялікай пляцоўцы ў Беларусі, усю тэрыторыю захлынулі шалёныя скокі, танцы (лезгінка, ага) і атмасфера добрага ўгару. Імідж вакаліста – гэта ўвогуле асобны залік. А таму, што адбылося на другой сцэне пасьля, незалік. Пад моцныя біты туды выйшаў МС, які заклікаў усіх дружна акунуцца ў расфарбоўваньне фарбамі холі. Быў тут толькі адзін момант – гэтыя фарбы трэба было набываць за свае грошы, што зрабілі адзінкі людзей. Ці трэба казаць, што з гэтага атрымалася? Зафарбаваліся толькі першыя шэрагі, па якіх з вогнетушыцеля пасыпаў сам эмсі. Ну й тыя людзі, якія адмыслова недзе ў старонцы расфарбавалі адзін аднаго. Нецікава і неэфектна, асабліва ў параўнаньні з фэстамі ў Дрымлэндзе.